title: Decizia Comisiei din 27 octombrie 2005 de stabilire a normelor privind achizițiile de ajutoare alimentare de către ONG-urile autorizate de Comisie în vederea achiziționării și mobilizării produselor care urmează să fie furnizate în temeiul Regulamentului (CE) nr. 1292/96 al Consiliului și de abrogare a deciziei acestuia din 3 septembrie 1998

text:
Anunţ juridic important

|

32005D0769

Jurnalul Oficial L 291 , 05/11/2005 p. 0024 - 0032 Jurnalul Oficial L 349 , 12/12/2006 p. 0532 - 0540

		20051027Decizia Comisieidin 27 octombrie 2005de stabilire a normelor privind achizițiile de ajutoare alimentare de către ONG-urile autorizate de Comisie în vederea achiziționării și mobilizării produselor care urmează să fie furnizate în temeiul Regulamentului (CE) nr. 1292/96 al Consiliului și de abrogare a deciziei acestuia din 3 septembrie 1998(2005/769/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1292/96 al Consiliului din 27 iunie 1996 privind politica și gestionarea ajutorului alimentar și a acțiunilor specifice de sprijinire a siguranței alimentelor [1], în special articolul 19 alineatul (1),întrucât:(1) Articolul 3 alineatul (1) din Regulamentul (CE) nr. 2519/97 al Comisiei din 16 decembrie 1997 de stabilire a normelor generale pentru mobilizarea produselor care urmează să fie furnizate ca ajutor alimentar comunitar în temeiul Regulamentului (CE) nr. 1292/96 [2] permite Comisiei să autorizeze organizațiile internaționale și neguvernamentale care sunt beneficiare ale ajutorului comunitar să achiziționeze și să mobilizeze chiar ele produsele care urmează să fie furnizate ca ajutoare, cu condiția stabilirii de către Comisie a normelor și a procedurilor aplicabile.(2) Articolul 164 din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de punere în aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene [3] (normele de aplicare) prevede ca, atunci când punerea în aplicare a unei acțiuni care poate beneficia de o subvenție comunitară implică achizițiile, înțelegerea privind subvențiile încheiată în acest scop să includă norme privind achizițiile pe care beneficiarul trebuie să le respecte.(3) Articolul 120 din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [4] (regulamentul financiar) supune atribuirea contractelor de achiziții de către beneficiarul unei subvenții principiilor stabilite în regulamentul financiar și în normele de aplicare a acestuia.(4) Normele privind achizițiile care trebuie respectate de organismele enumerate în partea 2 din anexa la Regulamentul (CE) nr. 1292/96 pentru punerea în aplicare a politicii privind ajutorul alimentar sunt deja prevăzute în convențiile privind contribuția încheiate în acest scop de către Comisie cu respectivele organizații internaționale; pentru organizațiile neguvernamentale (ONG-uri), normele de achiziții și celelalte condiții necesare pentru mobilizarea ajutorului alimentar și pentru respectarea principiilor financiare stabilite în regulamentul financiar și normele de aplicare a acestuia ar trebui să se bazeze în special pe cele prevăzute de Regulamentul (CE) nr. 2519/97 și adaptate, după cum este necesar, pentru a ține seama de situația gestiunii financiare.(5) Normele privind atribuirea de contracte ar trebui să se aplice în situațiile în care Comisia autorizează ONG-uri să achiziționeze și să mobilizeze un ajutor alimentar în cadrul contractelor care urmează să fie semnate în vederea punerii în aplicare a programului de lucru anual privind ajutorul alimentar, fără a aduce atingere libertății de decizie a ordonatorului de credite al Comisiei de a include în aceste contracte cerințe suplimentare pentru o bună gestiune financiară. Prin urmare, decizia Comisiei din 3 septembrie 1998 ar trebui abrogată.(6) În temeiul articolului 29 din Regulamentul (CE) nr. 1292/96, Comitetul pentru ajutor alimentar și siguranță alimentară a fost informat asupra prezentei măsuri,DECIDE:Articolul 1Normele aplicabile atribuirii contractelor privind ajutorul alimentar de către organizații neguvernamentale autorizate de Comisie să achiziționeze și să mobilizeze produsele care urmează să fie furnizate în temeiul Regulamentului (CE) nr. 1292/96 se stabilesc în anexa la prezenta decizie. Aceste norme fac parte integrantă din contractele și convențiile încheiate de Comisie în acest scop.Articolul 2Decizia Comisiei din 3 septembrie 1998 prin care se autorizează anumite organizații beneficiare ale ajutorului alimentar comunitar să achiziționeze ele însele anumite produse în vederea furnizării ca ajutor alimentar comunitar se abrogă.Articolul 3Prezenta decizie intră în vigoare la data publicării.Adoptată la Bruxelles, 27 octombrie 2005.Pentru ComisieLouis MichelMembru al Comisiei[1] JO L 166, 5.7.1996, p. 1. Regulament, astfel cum a fost modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[2] JO L 346, 17.12.1997, p. 23.[3] JO L 357, 31.12.2002, p. 1.[4] JO L 248, 16.9.2002, p. 1.--------------------------------------------------20051027ANEXĂOrganizația neguvernamentală beneficiară a ajutorului comunitar (denumită în continuare ONG) este obligată să aplice următoarele norme pentru mobilizarea produselor care urmează să fie furnizate ca ajutor alimentar comunitar în aplicarea Regulamentului (CE) nr. 1292/96, fără a aduce atingere vreunei condiții suplimentare de gestiune financiară conținută în contractul încheiat cu beneficiarul pentru punerea în aplicare a politicii în domeniul ajutorului alimentar.I. PRINCIPII GENERALEPrezenta anexă se aplică bunurilor care urmează să fie furnizate "franco destinație".II. LOCUL DE ACHIZIȚIE A MĂRFURILORÎn funcție de condițiile stabilite pentru o anumită furnizare, produsul care urmează să fie furnizat trebuie achiziționat din Comunitatea Europeană sau dintr-o țară în curs de dezvoltare menționată în anexa la Regulamentul (CE) nr. 1292/96, care aparține, în măsura în care este posibil, aceleiași regiuni geografice. În măsura în care este posibil, trebuie acordată prioritate achizițiilor din țara în care se derulează acțiunea sau dintr-o țară vecină.În circumstanțe excepționale și în conformitate cu procedurile menționate la articolul 11 alineatul (2) din Regulamentul (CE) nr. 1292/96, produsele pot fi achiziționate dintr-o altă țară decât cele enumerate în anexa la Regulamentul (CE) nr. 1292/96.ONG-urile trebuie să se asigure că produsele care urmează să fie furnizate ca ajutor alimentar pot fi importate liber în țara beneficiară și ca acestea să nu fie supuse drepturilor de import sau altor taxe cu efect echivalent.III. CARACTERISTICILE PRODUSELORProdusele trebuie să răspundă, pe cât de mult posibil, obiceiurilor alimentare ale populației beneficiare.Caracteristicele produselor care urmează să fie mobilizate ca ajutor alimentar trebuie să respecte cerințele stabilite în comunicarea Comisiei cu privire la caracteristicile produselor care urmează să fie furnizate ca ajutor alimentar [1].În plus, ambalajul trebuie să respecte cerințele stabilite în comunicarea Comisiei cu privire la ambalajul produselor care urmează să fie furnizate ca ajutor alimentar [2].IV. NORME PRIVIND NAȚIONALITATEAParticiparea la licitațiile prevăzute în cadrul stabilit pentru mobilizarea produselor care urmează să fie furnizate ca ajutor alimentar este deschisă în condiții de egalitate tuturor persoanelor fizice sau juridice din Comunitatea Europeană sau dintr-o țară în curs de dezvoltare enumerată în lista din anexa la Regulamentul (CE) nr. 1292/96.Ofertantul trebuie să fie legal înregistrat și să poată prezenta la cerere dovezi în acest sens.V. MOTIVE DE EXCLUDERE DE LA PARTICIPAREA LA PROCEDURA DE ACHIZIȚII ȘI DE LA ATRIBUIREA CONTRACTELOR1. Motive de excludere de la participarea la procedura de achizițiiSunt excluși de la participarea la procedura de achiziții ofertanții care:(a) se află în stare de faliment sau fac obiectul unei proceduri de faliment, de lichidare, de reorganizare judiciară sau al unei înțelegeri cu creditorii, de încetare a activității, sau se află în orice altă situație similară care rezultă dintr-o procedură de aceeași natură prevăzută de legislația sau reglementările naționale;(b) fac obiectul unei condamnări pronunțate printr-o hotărâre având autoritatea de lucru judecat pentru o infracțiune cu privire la conduita lor profesională;(c) au comis o gravă greșeală în materie profesională constată prin orice mijloc pe care beneficiarul subvenției îl poate justifica;(d) nu și-au îndeplinit obligațiile privind plata contribuțiilor la asigurările sociale sau obligațiile privind plata impozitelor în conformitate cu dispozițiile legale ale țării în care sunt stabiliți sau cu cele ale țării beneficiarului subvenției, sau ale țării în care urmează să fie executat contractul;(e) au făcut obiectul unei condamnări pronunțate printr-o hotărâre având autoritatea de lucru judecat pentru fraudă, corupție, implicare într-o organizație criminală sau în alte activități ilegale în detrimentul intereselor financiare ale Comunității;(f) în urma unei alte proceduri de achiziții sau de acordare a unei subvenții finanțate din bugetul comunitar, au fost declarați ca aflându-se într-o situație de încălcare gravă a contractului ca urmare a nerespectării obligațiilor lor contractuale.Ofertanții trebuie să ateste faptul că nu se află în niciuna dintre situațiile menționate anterior.2. Motive de excludere de la atribuirea contractelorSunt excluși de la atribuirea unui contract ofertanții care, cu ocazia procedurii de achiziții:(a) se află în situația unui conflict de interese;(b) se fac vinovați de falsificarea declarațiilor în procesul de furnizare a informațiilor solicitate de beneficiarul subvenției pentru participarea la procedura contractuală sau de nefurnizarea acestor informații.VI. PROCEDURI DE ATRIBUIRE1. Dispoziții generaleONG-ul lansează o licitație deschisă internațională pentru contractele de furnizare cu o valoare de 150000 EUR sau mai mare. În cazul unei licitații deschise internaționale, ONG-ul publică un anunț de participare în toate mijloacele media corespunzătoare, în special pe website-ul său, în presa internațională și în presa națională din țara în care se derulează acțiunea, sau în alte publicații periodice specializate.Contractele de furnizare cu o valoare mai mare sau egală cu 30000 EUR, însă sub 150000 EUR, sunt atribuite printr-o procedură de licitație deschisă publicată la nivel local. În cazul unei licitații deschise la nivel local, anunțul de licitație se publică în toate mijloacele media corespunzătoare, însă doar în țara în care se derulează acțiunea. Cu toate acestea, trebuie să se garanteze participarea altor furnizori eligibili în aceeași măsură ca și a furnizorilor locali.Contractele de furnizare cu o valoare mai mică de 30000 EUR fac obiectul unei proceduri de negociere, concurențiale, fără publicare, în care ONG-ul consultă cel puțin trei furnizori, la propria alegere, și negociază termenii contractului cu unul sau mai mulți dintre aceștia.Contractele de furnizare cu o valoare mai mică de 5000 EUR pot fi atribuite pe baza unei oferte unice.Termenele pentru primirea ofertelor și a solicitărilor de participare sunt suficient de mari pentru ca persoanele interesate să dispună de o perioadă de timp rezonabilă și corespunzătoare în vederea pregătirii și depunerii ofertelor.2. Procedura de negociereBeneficiarul poate recurge la o procedură de negociere pe baza unei oferte unice în următoarele cazuri:(a) atunci când o situație de extremă urgență cauzată de evenimente imposibil de prevăzut de către beneficiar și care nu pot fi în niciun fel imputate acestuia nu permite respectarea termenelor impuse pentru procedurile menționate în secțiunea VI.1 de mai sus. Circumstanțele invocate pentru justificarea urgenței extreme nu trebuie să fie în niciun caz imputabile beneficiarului.Sunt asimilate situațiilor de urgență extremă acțiunile întreprinse în situații de criză constatate de către Comisie. Comisia informează beneficiarul în cazul existenței unei situații de criză, precum și în cazul încetării acesteia;(b) pentru livrări complementare efectuate de furnizorul inițial, destinate fie reînnoirii parțiale a furnizărilor sau instalațiilor obișnuite, fie suplimentării furnizărilor sau instalațiilor existente, când schimbarea furnizorului ar obliga beneficiarul să achiziționeze echipamente cu caracteristici tehnice diferite care ar putea duce fie la o incompatibilitate, fie la dificultăți tehnice disproporționate de exploatare și întreținere;(c) atunci când licitația a eșuat, respectiv nu s-a obținut o ofertă demnă de reținut din punct de vedere calitativ și/sau financiar. În aceste cazuri, după anularea procedurii de licitație, beneficiarul poate negocia cu unul sau mai mulți ofertanți aleși de acesta dintre cei care au participat la licitație, cu condiția ca termenii inițiali ai procedurii de licitație să nu fie modificați substanțial;(d) atunci când contractul vizat este atribuit unor organisme care se află într-o situație de monopol de drept sau de fapt, această atribuire fiind motivată corespunzător în decizia de atribuire a Comisiei;(e) atunci când caracteristicile speciale ale unei furnizări o justifică și, în special, în cazul unei furnizări experimentale, poate fi încheiat un contract pe bază de acord reciproc.3. Obligații legate de depunerea unei oferteONG-ul menționează în anunțul de participare forma și termenul pentru depunerea unei oferte.Toate solicitările de participare și ofertele declarate a fi în conformitate cu cerințele trebuie să fie evaluate și clasificate de un comitet de evaluare pe baza criteriilor de excludere, selecție și atribuire comunicate în prealabil. Acest comitet trebuie să aibă un număr impar de membri, cel puțin trei, având capacitatea tehnică și administrativă necesară pentru a exprima o opinie calificată asupra ofertelor.Pentru fiecare lot poate fi depusă o singură ofertă. Aceasta este valabilă doar dacă se referă la un lot complet. În cazul în care un lot este divizat în loturi parțiale, oferta se stabilește ca o medie a acestora. Atunci când licitația se referă la furnizarea mai multor loturi, se depune câte o ofertă separată pentru fiecare lot. Ofertantul nu este obligat să prezinte o ofertă pentru toate loturile.Ofertanții indică:- numele și adresa ofertantului;- numerele de referință ale licitației, lotului și acțiunii;- greutatea netă a lotului sau valoarea monetară specifică la care se referă oferta;- prețul propus pe tonă metrică de produs la care ofertantul se angajează să efectueze furnizarea în condițiile stabilitesau- cantitatea netă de produse oferită atunci când licitația se referă la atribuirea unui contract de furnizare a unei cantități maxime dintr-un produs dat pentru o valoare monetară specifică;- cheltuielile de transport pentru stadiul de livrare specificat;- termenul de livrare.Pentru a fi valabilă, oferta trebuie să fie însoțită de dovada constituirii unei garanții de participare. Valoarea garanției de participare, exprimată în moneda de plată, și perioada de valabilitate a acesteia se prevăd în anunțul de participare. Garanția reprezintă minimum 1 % din valoarea totală a ofertei, iar perioada de valabilitate este de cel puțin o lună.Garanția se constituie în favoarea ONG-ului sub forma unei cauțiuni din partea unei instituții de credit recunoscute de un stat membru sau acceptate de ONG. Garanția este irevocabilă și exigibilă la prima solicitare.În caz de mobilizare în țara beneficiară a ajutorului alimentar, ONG-ul poate menționa în anunțul de participare alte condiții privind garanția, ținând seama de obiceiurile țării.Garanția se eliberează:- printr-o scrisoare sau un fax din partea ONG-ului, în cazul în care oferta nu a fost acceptată sau a fost respinsă, sau atunci când contractul nu a fost atribuit;- atunci când ofertantul, desemnat ca furnizor, a constituit garanția de livrare.Garanția se reține în cazul în care furnizorul nu a depus garanția de livrare într-un termen rezonabil în urma atribuirii contractului sau în cazul în care ofertantul își retrage oferta după ce aceasta a fost primită.Orice ofertă care nu este prezentată în conformitate cu dispozițiile mai sus menționate sau care conține rezerve ori condiții, altele decât cele prevăzute de licitație, este respinsă.O ofertă nu poate fi modificată sau retrasă după ce a fost primită.Contractul se atribuie ofertantului care a depus oferta cu cel mai scăzut preț, cu respectarea tuturor condițiilor licitației, în special a caracteristicilor produselor care urmează să fie mobilizate. Atunci când mai mulți ofertanți depun simultan oferta cu cel mai scăzut preț, contractul se atribuie prin tragere la sorți.Atunci când contractul este atribuit, atât furnizorul, cât și ofertanții necâștigători sunt notificați printr-o scrisoare sau prin fax.ONG-ul poate decide să nu atribuie contractul la expirarea fie a celui dintâi termen, fie a celui de-al doilea termen, în special atunci când ofertele prezentate nu se încadrează în valorile normale ale prețurilor pieței. ONG-ul nu este obligat să își motiveze decizia. Ofertanții sunt informați cu privire la decizia de neatribuire a contractului printr-o notificare scrisă, în termen de trei zile lucrătoare.VII. OBLIGAȚIILE FURNIZORULUI ȘI CONDIȚIILE DE FURNIZARE A PRODUSELORONG-ul specifică în anunțul de participare responsabilitățile care îi revin furnizorului în temeiul prezentelor norme, iar furnizorul își îndeplinește obligațiile în conformitate cu toate condițiile stabilite în anunțul de participare, precum și cu cele care decurg din oferta sa.Furnizorul face aranjamentele de transport pe propria cheltuială, pe ruta cea mai potrivită pentru respectarea termenului convenit, de la portul de îmbarcare sau cheiul de încărcare menționate în oferta sa până la locul de destinație finală menționat în anunțul de participare.Cu toate acestea, la solicitarea scrisă a furnizorului, ONG-ul poate autoriza schimbarea portului de îmbarcare sau a cheiului de încărcare, cu condiția ca eventualele cheltuieli cauzate de această schimbare să fie suportate de furnizor.Furnizorul încheie în favoarea sa o poliță de asigurare maritimă sau invocă o poliță generală. Asigurarea se încheie cel puțin pentru valoarea ofertei și acoperă toate riscurile asociate transportului și altor activități aferente furnizării efectuate de furnizor până la stadiul livrării specificat. Aceasta acoperă și toate cheltuielile de sortare, retragere sau distrugere a produselor deteriorate, de recondiționare și analiză a produselor, în cazul în care avaria nu împiedică acceptarea acestora de către beneficiar.Produsele nu pot fi livrate în transporturi separate pe mai multe nave, cu excepția situației în care ONG-ul este de acord cu aceste condiții. În acest caz, ONG-ul solicită furnizorului să suporte cheltuielile suplimentare de verificare.După caz, anunțul de participare poate menționa o anumită dată până la care orice livrare se consideră prematură.Furnizarea este completă atunci când toate produsele au fost efectiv livrate "franco destinație". Furnizorul suportă toate cheltuielile până în momentul în care produsele sunt puse la dispoziție în depozitul de destinație.Furnizorul suportă toate riscurile, inclusiv pierderea sau deteriorarea, la care produsele pot fi supuse până la finalizarea furnizării și constatarea acesteia de către agentul de control în certificatul definitiv de conformitate (a se vedea punctul VIII).Furnizorul comunică imediat în scris beneficiarului și agentului de control mijlocul de transport utilizat, datele de încărcare, data estimată de sosire la destinație și orice incident intervenit pe durata tranzitului produselor.Furnizorul îndeplinește formalitățile legate de certificatul de export și de vămuire, suportând cheltuielile și taxele aferente.Pentru a asigura respectarea obligațiilor ce îi revin, furnizorul constituie o garanție de livrare într-un termen rezonabil în urma notificării de atribuire a contractului. Garanția, exprimată în moneda de plată, reprezintă între 5 și 10 % din valoarea totală a ofertei. Perioada de valabilitate se încheie la o lună de la data livrării finale. Aceasta se constituie în același mod ca și garanția de participare la licitație.Garanția de livrare se eliberează integral printr-o scrisoare sau un fax transmis de ONG, în cazul în care furnizorul:- a efectuat furnizarea în conformitate cu toate obligațiile sale sau- a fost eliberat de obligațiisau- nu a efectuat furnizarea din cauze de forță majoră recunoscute de ONG.VIII. CONTROLDe îndată ce contractul a fost atribuit, ONG-ul comunică furnizorului denumirea agenției care este responsabilă cu verificarea și certificarea calității, a cantității, a ambalajului și a marcajului produselor care urmează să fie livrate pentru fiecare furnizare, eliberând certificatul de conformitate sau certificatul de livrare, și, în general, care este responsabilă cu coordonarea tuturor etapelor operațiunilor de furnizare (denumită în continuare agenția de control).După notificarea atribuirii contractului, furnizorul comunică în scris agenției de control numele și adresa fabricantului, ale ambalatorului sau ale depozitarului produselor ce urmează să fie livrate, precum și data estimativă de fabricare sau ambalare, precum și numele reprezentantului său de la locul de livrare.Agenția de control face cel puțin două verificări, în baza termenilor de referință care sunt conformi cu standardele internaționale de control, după cum urmează:(a) o verificare provizorie se efectuează la încărcarea produselor sau la fabrică. Verificarea finală se face la stadiul de livrare specificat;(b) atunci când verificarea provizorie este finalizată, agenția de control eliberează furnizorului un certificat provizoriu de conformitate, însoțit de rezerve, dacă este necesar. Agenția de control precizează dacă aceste rezerve sunt de natură să facă produsele inacceptabile la stadiul livrării;(c) atunci când verificarea este finalizată, agenția de control eliberează un certificat definitiv de conformitate care menționează în special data finalizării livrării și cantitatea netă livrată; dacă este necesar, acest certificat face obiectul unor rezerve;(d) atunci când agenția de control emite o "notificare de rezervă" motivată, ea comunică acest lucru, în scris, furnizorului și ONG-ului cât mai curând posibil. În cazul în care furnizorul dorește să depună contestație cu privire la respectiva constatare a agenției și a ONG-ului, poate face acest lucru în termen de două zile lucrătoare de la transmiterea respectivei comunicări.Costurile verificărilor menționate anterior sunt suportate de ONG. Furnizorul suportă orice consecințe financiare în eventualitatea unor defecte de calitate sau în caz de prezentare întârziată a produselor pentru verificare.În cazul în care furnizorul sau beneficiarul contestă rezultatul unei verificări, agenția de control ia măsuri, în urma autorizării din partea ONG-ului, pentru o a doua verificare care presupune, în conformitate cu natura contestației, o nouă prelevare de probe, o repetare a analizei și/sau o recântărire, sau reverificare a ambalajului. Această a doua verificare se realizează de către o agenție sau un laborator desemnat de comun acord de către furnizor, beneficiarul final și agenția de control.Costurile acestei contraexpertize sunt suportate de partea necâștigătoare.În cazul în care, în urma efectuării verificărilor sau a contraexpertizelor, nu se eliberează certificatul final de conformitate, furnizorul are obligația de a înlocui produsele.Costurile de înlocuire și cele asociate verificării sunt suportate de furnizor.Agenția de control transmite invitații scrise reprezentanților furnizorului și ai beneficiarului final de a se prezenta la operațiunile de verificare, în special pentru prelevarea de probe care urmează să fie folosite pentru analize. Prelevarea probelor se efectuează în conformitate cu practica profesională. La prelevarea probelor, agenția de control prelevează două probe suplimentare care sunt păstrate sub sigiliu la dispoziția ONG-ului în scopul unor verificări ulterioare sau în cazul în care beneficiarul sau furnizorul depun contestații.Costul produselor prelevate ca probe este suportat de furnizor.Destinatarul produselor eliberează furnizorului un certificat de recepție, imediat după ce produsele au fost livrate "franco destinație", iar furnizorul a eliberat beneficiarului exemplarul original al certificatului final de conformitate și o factură comercială pro forma care stabilește atât valoarea produselor, cât și transferul acestora către beneficiar în mod gratuit.Pentru produsele furnizate în vrac se aplică o toleranță de greutate de 3 % (mai puțin greutatea probelor) sub cantitatea solicitată. Pentru produsele furnizate în ambalaj, această toleranță se limitează la 1 %. Atunci când se depășește toleranța, ONG-ul poate solicita furnizorului să efectueze o livrare suplimentară în aceleași condiții financiare ca și livrarea inițială.IX. CONDIȚII DE PLATĂSuma care urmează să fie plătită de către ONG furnizorului nu depășește valoarea ofertei, plus, după caz, anumite cheltuieli, mai puțin eventualele reduceri menționate în continuare.Atunci când se stabilește la stadiul de livrare că ambalajul, calitatea sau marcajul produselor nu corespunde specificațiilor, fără a împiedica însă eliberarea unui certificat de recepție, la calculul sumei care urmează să fie plătită ONG-ul poate aplica reduceri.Cu excepția cazurilor de forță majoră, garanția de livrare se reține parțial în mod cumulativ, în următoarele situații:- 10 % din valoarea cantităților nelivrate, fără a aduce atingere toleranțelor menționate la punctul 8 de mai sus;- 0,1 % din valoarea cantităților furnizate după împlinirea termenului, pe zi de întârziere;- dacă este cazul și doar dacă se specifică în anunțul de participare, 0,1 % pe zi, în cazul livrării premature.Valoarea garanțiilor care urmează să fie reținute se deduce din suma finală care trebuie achitată. Garanțiile se eliberează simultan și integral.ONG-ul poate rambursa furnizorului, la cererea scrisă a acestuia, anumite cheltuieli suplimentare, precum taxa de depozitare sau asigurarea, efectiv plătite de furnizor, cu excluderea oricăror cheltuieli administrative pe care ONG-ul le estimează pe baza documentelor justificative relevante, de la data la care s-a eliberat un certificat de recepție sau un certificat de livrare, fără rezerve privind natura cheltuielilor solicitate și ca urmare a:- unei prelungiri a perioadei de livrare, la solicitarea destinatarului sau a- unei întârzieri care depășește 30 de zile între data livrării și data de eliberare a certificatului de recepție sau a eliberării certificatului final de conformitate.Nu sunt acceptate cheltuieli suplimentare, în cazul în care acestea depășesc:- 1 EUR pe tona de produse în vrac și 2 EUR pe tona de produse prelucrate pe săptămână în cazul cheltuielilor de depozitare;- 0,75 % pe an din valoarea produselor, în cazul cheltuielilor de asigurare.Suma care urmează să fie achitată se plătește la cererea furnizorului, depusă în dublu exemplar. Cererea de plată a întregii valori a ofertei sau a soldului acesteia este însoțită de următoarele documente:- o factură pentru suma solicitată;- exemplarul original al certificatului de recepție;- o copie, semnată de furnizor, a certificatului final de conformitate care atestă că aceasta este conformă cu originalul.În cazul în care 50 % din cantitatea totală indicată în anunțul de participare a fost livrată, furnizorul poate prezenta o cerere pentru plata unui avans, însoțită de o factură întocmită pentru suma solicitată și o copie a certificatului provizoriu de conformitate.Orice cerere de plată pentru valoarea integrală a ofertei sau pentru soldul acesteia este prezentată ONG-ului după eliberarea certificatului de recepție. Orice plată se face în termen de 60 de zile de la primirea de către ONG a unei cereri complete și exacte de plată. O plată realizată cu o întârziere nejustificată atrage după sine plata dobânzilor de întârziere la rata lunară aplicată de Banca Centrală Europeană.X. DISPOZIȚII FINALEONG-ul apreciază cazurile de forță majoră care se pot afla la originea nelivrării produselor sau neîndeplinirii uneia sau a mai multor obligații care incumbă furnizorului. Cheltuielile rezultate în urma unui caz de forță majoră recunoscut de ONG sunt suportate de acesta din urmă.[1] JO C 312, 31.10.2000, p. 1.[2] JO C 267, 13.9.1996, p. 1.--------------------------------------------------


title: 2008/365/CE: Decizia Comisiei din 30 aprilie 2008 de instituire a unui grup de experți în educație financiară

text:
               9.5.2008

               RO

               Jurnalul Oficial al Uniunii Europene

               L 125/36

      DECIZIA COMISIEI

   din 30 aprilie 2008
   de instituire a unui grup de experți în educație financiară
   (2008/365/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 3 din Tratatul de instituire a Comunității Europene enumără, printre activitățile Comunității, o piață internă caracterizată prin eliminarea, între statele membre, a obstacolelor care stau în calea liberei circulații a mărfurilor, persoanelor, serviciilor și capitalurilor.

               (2)

               Articolul 95 din Tratatul de instituire a Comunității Europene impune ca, în cadrul propunerilor sale privind stabilirea și funcționarea pieței interne în domeniul protecției consumatorilor, Comisia să pornească de la premisa unui nivel ridicat de protecție, luând în considerare orice evoluție nouă, întemeiată pe fapte științifice.

               (3)

               Articolul 149 din Tratatul instituire a Comunității Europene impune Comunității să contribuie la dezvoltarea unei educații de calitate, prin încurajarea cooperării dintre statele membre și, în cazul în care este necesar, prin sprijinirea și completarea acțiunii acestora, respectând pe deplin responsabilitatea statelor membre față de conținutul învățământului și de organizarea sistemului educațional, precum și diversitatea lor culturală și lingvistică.

               (4)

               Articolul 153 din Tratatul instituire a Comunității Europene impune Comunității să promoveze interesele consumatorilor și să asigure un nivel ridicat de protecție a consumatorilor, contribuind la protecția sănătății, a securității și a intereselor economice ale consumatorilor, precum și la promovarea dreptului acestora la informare, educare și organizare în vederea apărării intereselor lor.

               (5)

               Educația financiară este esențială pentru a garanta că piața unică poate avea beneficii directe pentru cetățenii Europei, oferindu-le posibilitatea de a lua decizii informate atunci când achiziționează servicii financiare și de a înțelege bazele finanțelor personale, cum s-a recunoscut în comunicarea Comisiei O piață unică pentru Europa secolului XXI
                   (1).

               (6)

               Importanța educației financiare a fost recunoscută și în Cartea albă privind politica serviciilor financiare 2005-2010 (2), în Cartea verde privind serviciile financiare cu amănuntul pe piața unică (3), în concluziile Consiliului Ecofin din 8 mai 2007 (4), precum și în Rezoluția Parlamentului European privind politica serviciilor financiare (5).

               (7)

               Comisia a publicat o comunicare intitulată Educația financiară
                   (6), care anunța, printre alte inițiative, și crearea unui grup de experți cu experiență practică în domeniul educației financiare.

               (8)

               Grupul de experți trebuie să contribuie la schimbul și promovarea celor mai bune practici în materie de educație financiară și să sprijine Comisia în acțiunile pe care le întreprinde în domeniul educației financiare.

               (9)

               Grupul de experți trebuie să fie alcătuit din persoane având competențe și experiență în domeniul educației financiare, reprezentând o gamă largă de părți interesate din sectorul public și privat.

               (10)

               Prin urmare, este necesară instituirea Grupului de experți în educație financiară, stabilirea mandatului acestuia și a structurilor sale,

         DECIDE:
   Articolul 1
   Se înființează Grupul de experți în educație financiară, denumit în continuare „grupul”.
   Articolul 2
   Sarcini
   Sarcinile grupului vor fi:

               —

               să schimbe și să promoveze cele mai bune practici în materie de educație financiară;

               —

               să consilieze Comisia cu privire la modul de punere în aplicare a principiilor privind oferirea de programe de educație financiară de mare calitate enunțate în comunicarea Comisiei privind Educația financiară;

               —

               să sprijine Comisia în identificarea obstacolelor de natură juridică, normativă, administrativă, precum și a altor obstacole din calea oferirii unei educații financiare;

               —

               să consilieze Comisia cu privire la modul în care pot fi depășite obstacolele identificate;

               —

               să contribuie la pregătirea diferitelor inițiative prezentate în comunicarea privind educația financiară, precum și la evaluarea inițiativelor planificate pentru anul 2010.

         Comisia poate consulta grupul cu privire la orice aspect din domeniul educației financiare.
   Articolul 3
   Componența - numirea
   (1)   În momentul adoptării prezentei decizii, Comisia publică un apel la candidaturi din partea autorităților statelor membre, a instituțiilor academice, a furnizorilor de servicii financiare, a organizațiilor de consumatori și din partea altor grupuri, după caz, care doresc să propună candidați pentru a face parte din grup. Sunt acceptate, de asemenea, și candidaturile individuale.
   (2)   Membrii grupului sunt numiți de Comisie dintre specialiștii care au competențe și experiență în domeniul educației financiare. Membrii sunt numiți cu titlu personal și au obligația de a consilia Comisia independent de orice influență exterioară.
   (3)   Candidații considerați apți, dar care nu sunt numiți, pot fi înscriși pe o listă de rezervă pe care Comisia o poate folosi pentru numirea unor supleanți.
   (4)   Grupul este format din cel mult 25 de membri.
   (5)   Se aplică următoarele dispoziții:

               —

               Membrii grupului sunt numiți pentru un mandat de trei ani cu posibilitate de reînnoire. Aceștia rămân în funcție până la înlocuirea lor sau până la sfârșitul mandatului. Mandatul începe cu ocazia primei ședințe a grupului.

               —

               Membrii care nu mai sunt în măsură să contribuie eficient la dezbaterile grupului, cei care demisionează sau cei care nu respectă condițiile stabilite în prezentul alineat sau în articolul 287 din Tratatul de instituire a Comunității Europene pot fi înlocuiți pentru restul mandatului.

               —

               Membrii numiți cu titlu personal semnează, în fiecare an, un document prin care se angajează să acționeze în interes public, precum și o declarație care atestă existența sau absența oricărui interes care le poate compromite obiectivitatea.

               —

               Numele membrilor se publică în registrul public al grupurilor de experți, precum și pe site-ul internet al Direcției Generale Piața Internă și Servicii. Numele membrilor sunt colectate, prelucrate și publicate în conformitate cu Regulamentul (CE) nr. 45/2001 privind protecția persoanelor fizice cu privire la prelucrarea datelor cu caracter personal.

         Articolul 4
   Funcționarea
   (1)   Grupul este prezidat de Comisie.
   (2)   În acord cu Comisia, se pot înființa subgrupuri care să examineze aspecte specifice, pe baza unui mandat stabilit de către grup. Aceste subgrupuri sunt dizolvate odată cu îndeplinirea mandatului lor.
   (3)   Președintele poate invita observatori având competență specială într-un anumit subiect înscris pe ordinea de zi pentru a participa la lucrările grupului sau subgrupului, atunci când acest lucru se dovedește util și/sau necesar.
   (4)   Informațiile obținute în urma participării la dezbaterile grupului sau ale subgrupului nu pot fi divulgate atunci când Comisia precizează că acestea se referă la chestiuni confidențiale.
   (5)   Grupul și subgrupurile sale se reunesc, de regulă, într-unul din sediile Comisiei, în conformitate cu procedurile și planificarea stabilită de Comisie, care asigură serviciile de secretariat. Alți funcționari ai Comisiei interesați de lucrări pot participa la reuniunile grupului și subgrupurilor acestuia.
   (6)   Grupul își stabilește regulamentul de procedură pe baza regulamentului de procedură standard adoptat de Comisie (7).
   (7)   Comisia poate publica pe site-ul internet al Direcției Generale Piața Internă și Servicii orice rezumat, concluzie, concluzie parțială sau document de lucru al grupului în limba versiunii originale a documentului în cauză.
   Articolul 5
   Cheltuielile ocazionate de reuniuni
   (1)   Comisia rambursează cheltuielile de călătorie și de ședere pentru membrii și observatorii din cadrul activităților de grup, în conformitate cu dispozițiile în vigoare în cadrul Comisiei. Membrii nu sunt remunerați pentru serviciile prestate.
   (2)   Cheltuielile ocazionate de reuniuni se rambursează în limita fondurilor alocate serviciului în cauză în conformitate cu procedura anuală de alocare a resurselor.
   Articolul 6
   Intrarea în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 30 aprilie 2008.

            Pentru Comisie

         Charlie McCREEVY

            Membru al Comisiei

      (1)  COM(2007) 724 și documentul de lucru însoțitor „Inițiative în domeniul serviciilor financiare pentru persoane fizice”, SEC(2007) 1520.

      (2)  COM(2005) 629 final.

      (3)  COM(2007) 226.

      (4)  9171/07 (Presse 97).

      (5)  P6_TA-PROV(2007)0338/A6-0248/2007.

      (6)  COM(2007) 808.

      (7)  Anexa III la documentul SEC(2005) 1004.


Anunţ juridic important

|

52007BP0115(02)

2. Decizia Parlamentului European din 24 aprilie 2007 privind închiderea conturilor Observatorului European al Fenomenelor Rasiste şi Xenofobe pentru exerciţiul financiar 2005(C6-0389/2006 - 2006/2156(DEC))

Jurnalul Oficial 074 E , 20/03/2008 p. 0197 - 0198

		2.Decizia Parlamentului European din 24 aprilie 2007 privind închiderea conturilor Observatorului European al Fenomenelor Rasiste şi Xenofobe pentru exerciţiul financiar 2005(C6-0389/2006 — 2006/2156(DEC))Parlamentul European,- având în vedere conturile anuale finale ale Observatorului European al Fenomenelor Rasiste şi Xenofobe privind exerciţiul financiar 2005 [1],- având în vedere raportul Curţii de Conturi privind conturile anuale finale ale Observatorului European al Fenomenelor Rasiste şi Xenofobe pentru exerciţiul financiar 2005, precum şi răspunsurile observatorului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 1035/97 al Consiliului din 2 iunie 1997 de înfiinţare a Observatorului European al Fenomenelor Rasiste şi Xenofobe [4], în special articolul 12 punctul (a),- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0118/2007),1. constată că situaţia conturilor finale anuale ale Observatorului European al Fenomenelor Rasiste şi Xenofobe pentru exerciţiile financiare 2004 şi 2005 se prezintă după cum urmează:Sursa: Date compilate de către observator. Prezentul tabel rezumă datele furnizate de observator în conturile sale anuale.(în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |VenituriSubvenţii comunitare | 8189 | 5675 |Alte venituri | 151 | 455 |Venituri financiare | | 21 |Subvenţii PHARE | 90 | 82 |Total venituri (a) | 8430 | 6233 |CheltuieliPersonal — Titlul I din buget— Plăţi | 3008 | 2645 |— Credite reportate | 70 | 85 |Administraţie — Titlul II din buget— Plăţi | 550 | 447 |— Credite reportate | 582 | 37 |Activităţi de exploatare — Titlul III din buget— Plăţi | 2731 | 2352 |— Credite reportate | 667 | 745 |Venituri alocate (PHARE şi altele)— Plăţi | 0 | 7 |— Credite reportate | 90 | 0 |Total cheltuieli (b) | 7698 | 6318 |Rezultatul exerciţiului financiar (a-b) | 732 | -85 |Sold reportat din exerciţiul financiar anterior | 231 | 98 |Credite reportate şi anulate | 210 | 241 |Credite neutilizate în exerciţiul financiar anterior, reutilizabile | | 0 |Sume datorate anulate | | -23 |Diferenţe de curs valutar | -2 | 0 |Soldul exerciţiului financiar | 1171 | 231 |2. aprobă închiderea conturilor Observatorului European al Fenomenelor Rasiste şi Xenofobe pentru exerciţiul financiar 2005;3. încredinţează Preşedintelui sarcina de a transmite prezenta decizie directorului Observatorului European al Fenomenelor Rasiste şi Xenofobe, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 46.[2] JO C 312, 19.12.2006, p. 93.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 151, 10.6.1997, p. 1. Regulament astfel cum a fost modificat ultima dată prin Regulamentul (CE) nr. 1652/2003 Comisiei (JO L 245, 29.9.2003, p. 33).[5] JO L 357, 31.12.2002, p. 72.--------------------------------------------------


title: 2008/375/CE: Decizia Consiliului din 29 aprilie 2008 privind încheierea Acordului între Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie

text:
               17.5.2008

               RO

               Jurnalul Oficial al Uniunii Europene

               L 129/48

         DECIZIA CONSILIULUI
   din 29 aprilie 2008
   privind încheierea Acordului între Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie
   (2008/375/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 152 coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri și Toxicomanie (2) prevede la articolul 13 că observatorul urmează să fie deschis participării țărilor terțe care împărtășesc interesele Comunității și ale statelor membre în privința obiectivelor și a lucrărilor observatorului.

               (2)

               Acordul între Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie a fost semnat în numele Comunității la 30 octombrie 2007 (3), sub rezerva încheierii acestuia.

               (3)

               Acordul ar trebui aprobat,

         DECIDE:
   Articol unic
   Acordul între Comunitatea Europeană și Republica Turcia privind participarea Republicii Turcia la lucrările Observatorului European pentru Droguri și Toxicomanie se aprobă prin prezenta decizie în numele Comunității.

      Adoptată la Luxemburg, 29 aprilie 2008.

            Pentru Consiliu

            Președintele

         D. RUPEL

      (1)  JO C 308 E, 16.12.2006, p. 17.

      (2)  JO L 36, 12.2.1993, p. 1. Regulament modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).

      (3)  JO L 323, 8.12.2007, p. 24.


title: Decizia secretarilor generali ai Parlamentului European, Consiliului, Comisiei, a grefierului Curții de Justiție, a secretarilor generali ai Curții de Conturi, Comitetului Economic și Social European, Comitetului Regiunilor și a reprezentantului Ombudsmanului European din 26 ianuarie 2005 privind organizarea și funcționarea Școlii Europene de Administrație

text:
               01/Volumul 08

               RO

               Jurnalul Ofícial al Uniunii Europene

               374

         32005D0119

               L 037/17

               JURNALUL OFÍCIAL AL UNIUNII EUROPENE

      DECIZIA SECRETARILOR GENERALI AI PARLAMENTULUI EUROPEAN, CONSILIULUI, COMISIEI, A GREFIERULUI CURȚII DE JUSTIȚIE, A SECRETARILOR GENERALI AI CURȚII DE CONTURI, COMITETULUI ECONOMIC ȘI SOCIAL EUROPEAN, COMITETULUI REGIUNILOR ȘI A REPREZENTANTULUI OMBUDSMANULUI EUROPEAN

   din 26 ianuarie 2005
   privind organizarea și funcționarea Școlii Europene de Administrație
   (2005/119/CE)
   SECRETARII GENERALI AI PARLAMENTULUI EUROPEAN, CONSILIULUI, COMISIEI, GREFIERUL CURȚII DE JUSTIȚIE, SECRETARII GENERALI AI CURȚII DE CONTURI, COMITETULUI ECONOMIC ȘI SOCIAL EUROPEAN, COMITETULUI REGIUNILOR ȘI REPREZENTANTUL OMBUDSMANULUI EUROPEAN,
   având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68 (1) al Consiliului,
   având în vedere Decizia 2005/118/CE a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social European, a Comitetului Regiunilor și a Ombudsmanului European din 26 ianuarie 2005 de înființare a Școlii Europene de Administrație (2) și, în special, articolul 5,
   după consultarea Comitetului pentru Statutul funcționarilor,
   întrucât:

               (1)

               Cooperarea interinstituțională în materie de formare ar trebui întărită, în special în vederea transmiterii unor valori comune instituțiilor comunitare. O astfel de cooperare reprezintă o valoare adăugată care nu este de neglijat, mai ales în ceea ce privește accesul la formare, lărgirea ofertei de formare și reducerea costurilor unitare.

               (2)

               Conform principiului bunei gestiuni, este oportun să se adopte o abordare progresivă în ceea ce privește înființarea Școlii Europene de Administrație, denumită în continuare „școala”.

               (3)

               Decizia privind înființarea școlii lasă la aprecierea secretarilor generali, a grefierului Curții de Justiție și a reprezentatului Ombudsmanului identificarea domeniilor de formare care să îi fie încredințate.

               (4)

               Atunci când una din instituțiile semnatare pune în aplicare o politică de personal care necesită formare într-un domeniu, a cărei organizare îi este încredințată școlii, este oportun ca, în vederea facilitării aplicării unei astfel de politici, să se asigure un număr minim de locuri la cursurile organizate de școală pentru personalul instituței respective, în special în cazul în care o astfel de formare este obligatorie sau o condiție preliminară pentru exercitarea anumitor funcții, în special funcții de management.

               (5)

               Școala, ca orice alt organ de formare, trebuie să valorifice colaborarea la nivel european sub formă de rețele.

               (6)

               Este oportun să se precizeze modalitățile de afiliere administrativă a școlii la Oficiul Comunităților Europene pentru Selecția Personalului, în conformitate cu articolul 4 din deciziei de înființare a școlii,

         DECID:
   Articolul 1
   Sarcinile Școlii Europene de Administrație
   (1)   Școala Europeană de Administrație, denumită în continuare „școala”, concepe, organizează și evaluează, în numele instituțiilor semnatare ale deciziei de înființare a școlii (denumite în continuare „instituțiile”), următoarele acțiuni de formare:

               (a)

               cursuri de management pentru funcționarii și agenții care trebuie sau ar putea trebui să exercite funcții de conducere;

               (b)

               cursuri de începere a activității pentru noii membri ai personalului;

               (c)

               formarea obligatorie prevăzută la articolul 45a din Statutul funcționarilor în cadrul trecerii de la o grupă de funcții la alta.

         (2)   În ceea ce privește cursurile de management și de începere a activității menționate la alineatul (1) literele (a) și (b), fiecare instituție poate organiza, în funcție de nevoile specifice proprii, cursuri complementare, care să se adauge la cursurile organizate de școală. Aceasta este singura competentă să organizeze formarea menționată la alineatul (1) litera (c).
   Articolul 2
   Responsabilitățile instituțiilor
   (1)   Autoritatea cu putere de numire din fiecare instituție pune la dispoziția școlii un număr suficient de funcționari formatori, astfel cum prevăd normele adoptate de către consiliul de administrație, în conformitate cu articolul 7 litera (g).
   (2)   La cererea școlii și în funcție de disponibilități, instituțiile îi pun la dispoziție săli de formare, în conformitate cu normele adoptate de consiliul de administrație.
   Articolul 3
   Alte servicii
   (1)   Pe baza unui acord scris încheiat între directorul școlii și orice organ, oficiu sau agenție comunitară, școala poate admite participanți ai acestora la cursurile pe care le organizează în numele instituțiilor, în limita locurilor disponibile.
   (2)   În cazul special al formării prevăzute la articolul 1 alineatul (1) litera (c), un anumit număr de locuri este rezervat anual organelor, oficiilor și agențiilor comunitare, ținând seama de nevoile exprimate, pentru a garanta un tratament egal al funcționarilor repartizați acestora, în conformitate cu articolul 45a din Statutul funcționarilor. Numărul de locuri și contribuțiile la cheltuieli sunt stabilite anual de către consiliul de administrație.
   (3)   Printr-un acord scris, școala poate include în programul său de formare cursuri care sunt cerute de un organ, un oficiu sau o agenție comunitară, cu condiția ca această activitate să nu împiedice organizarea de cursuri pentru instituții. Orice acord de acest fel prevede modalitățile financiare legate de serviciile furnizate de către școală și necesită, pentru a intra în vigoare, acordul prealabil al Consiliului de administrație.
   (4)   După caz și la cererea unei instituții sau a oricărui organ, oficiu sau agenție comunitară, școala poate furniza asistență sub formă de expertiză de formare sau sub formă de alte activități legate de domeniul său de competență, printr-un acord cu directorul școlii și incluzând modalitățile financiare pentru prestarea acestui serviciu.
   Articolul 4
   Reclamații și cereri
   (1)   Directorul școlii exercită puterile conferite autorității cu putere de numire în temeiul articolului 90 din Statutul funcționarilor, în ceea ce privește orice cereri sau reclamații cu privire la sarcinile școlii.
   (2)   În cazul unor astfel de reclamații, directorul școlii îl consultă pe președintele Consiliului de administrație dacă intenționează să confirme decizia sa inițială.
   (3)   școala răspunde cererilor Ombudsmanului European cu privire la orice chestiune care intră sub incidența competențelor sale în temeiul prezentei decizii.
   Articolul 5
   Organizarea activităților
   (1)   Ca regulă generală, cursurile organizate de către școală au loc atât la Bruxelles, cât și la Luxemburg. Pot fi avute în vedere și alte locuri de repartizare, aplicând principiul unei gestionări sănătoase.
   (2)   Consiliul de administrație asigură un acces echilibrat la cursuri pentru personalul instituțiilor. În special, se asigură că un număr suficient de locuri la cursurile școlii este disponibil pentru personalul unei instituții în cadrul căreia o formare specială, a cărei organizare este încredințată școlii, este obligatorie sau reprezintă o condiție preliminară pentru exercitarea anumitor funcții, în special funcții de management. În cadrul stabilirii programului anual de lucru, instituția interesată comunică nevoile sale în domeniile menționate anterior. În momentul stabilirii programului de lucru, se acordă o prioritate corespunzătoare organizării unor astfel de cursuri.
   (3)   Pentru ca o instituție semnatară să poată face față unor situații speciale și tranzitorii, aceasta poate cere școlii admiterea unui număr mai mare de participanți decât cota care îi revine conform proporției pe care o deține din numărul total de efectiv, prin transferul către școală a unor mijloace bugetare corespunzătoare. Se aplică articolul 3 alineatul (2).
   (4)   Școala poate coopera cu alte școli de administrație, institute sau universități care activează în același domeniu. Această cooperare poate include schimburi reciproce.
   Articolul 6
   Consiliul de administrație
   Pe perioada afilierii școlii la Oficiul Comunităților Europene pentru Selecția Personalului, denumit în continuare „oficiul”, funcția consiliului de administrație al școlii este asigurată de către consiliul de administrație al oficiului, în conformitate cu normele stabilite la articolul 5 din Decizia 2002/621/CE a secretarilor generali ai Parlamentului European, Consiliului, Comisiei, a grefierului Curții de Justiție, a secretarilor generali ai Curții de Conturi, Comitetului Economic și Social și Comitetului Regiunilor și a reprezentantului Ombudsmanului European (3).
   Articolul 7
   Sarcinile consiliului de administrație
   În interesul comun al instituțiilor, consiliul de administrație se achită de următoarele sarcini:

               (a)

               aprobă normele de funcționare a școlii, hotărând cu majoritate calificată;

               (b)

               aprobă structura organizațională a școlii, hotărând cu majoritate simplă, pe baza unei propuneri a directorului școlii;

               (c)

               în cadrul procedurii bugetare și hotărând cu majoritate simplă, întocmește, pe baza unui proiect elaborat de directorul școlii, o situație previzională a veniturilor și a cheltuielilor școlii, pe care o transmite Comisiei în vederea stabilirii previziunilor referitoare la veniturile și cheltuielile Comisiei; în același timp, propune Comisiei adaptările pe care le consideră necesare a fi aduse schemei de personal a școlii;

               (d)

               aprobă, hotărând cu majoritate simplă, natura și tarifele pentru serviciile suplimentare pe care școala la poate presta contra cost pentru instituții, organe, oficii și agenții, precum și condițiile în care școala le poate efectua;

               (e)

               aprobă, hotărând în unanimitate, pe baza unei propuneri a directorului școlii, programul de lucru. Acesta include și serviciile care nu au legătură directă cu activitățile de formare;

               (f)

               aprobă, hotărând cu majoritate calificată, pe baza unui proiect întocmit de directorul școlii, un raport anual de gestiune care are ca obiect toate posturile de venituri și cheltuieli privind lucrările efectuate și prestațiile furnizate de către școală. Înaintea datei de 1 mai a fiecărui an, transmite instituțiilor raportul pe anul financiar anterior, stabilit pe baza contabilității analitice;

               (g)

               stabilește, hotărând cu majoritate calificată, pe baza nevoilor în materie de formare, modalitățile prin care fiecare instituție va pune la dispoziția școlii un număr adecvat de funcționari formatori.

         Articolul 8
   Numirea personalului
   (1)   Pe perioada afilierii școlii la oficiu, funcția de director al școlii este asumată de directorul oficiului.
   (2)   Directorul școlii este autoritatea cu putere de numire a personalului școlii.
   (3)   Directorul școlii informează consiliul de administrație cu privire la numirile făcute, la semnarea contractelor, la promovări și la procedurile disciplinare referitoare la funcționari și alți agenți.
   (4)   Orice post vacant în cadrul școlii este adus la cunoștința funcționarilor tuturor instituțiilor comunitare de îndată ce autoritatea cu putere de numire decide ocuparea postului respectiv.
   (5)   Pentru îndeplinirea sarcinilor considerate neesențiale, școala poate recurge la agenți contractuali, în conformitate cu articolul 3a alineatul (1) litera (c) din Regimul aplicabil celorlalți agenți ai Comunităților Europene.
   Articolul 9
   Sarcinile directorului școlii și gestionarea personalului
   (1)   Directorul este responsabil de buna funcționare a școlii. În cadrul competențelor consiliului de administrație, el acționează sub autoritatea acestuia din urmă. El asigură secretariatul consiliului de administrație, îi raportează acestuia cu privire la îndeplinirea sarcinilor sale și îi prezintă orice sugestie privind buna funcționare a școlii.
   (2)   Procedurile administrative legate de gestionarea curentă a personalului, în special în materie de salarii, de concedii, de asigurări de sănătate, de accidente sau de pensionare, se efectuează în aceleași condiții ca pentru funcționarii și agenții Comisiei. Această listă nu este exhaustivă și școala poate conveni cu Comisia alte domenii.
   Articolul 10
   Șeful școlii
   (1)   Pe perioada afilierii școlii la oficiu, Comisia numește un șef al școlii, după obținerea avizului favorabil al consiliului de administrație al oficiului, emis cu majoritate simplă. Consiliul de administrație este strâns implicat în procedurile de urmat, înaintea numirii șefului școlii, în special în ceea ce privește elaborarea anunțului privind existența unui post vacant și examinarea candidaturilor.
   (2)   Șeful școlii este responsabil, sub autoritatea directorului, de îndeplinirea sarcinilor definite la articolul 2 din decizia de înființare a Școlii Europene de Administrație. Acesta participă la ședințele consiliului de administrație pentru discutarea punctelor care intră sub incidența competențelor sale.
   Articolul 11
   Aspecte financiare
   (1)   Dotarea financiară a școlii, a cărei valoare totală se înscrie într-o linie bugetară specială în cadrul secțiunii bugetare aferente Comisiei, este prevăzută în detaliu într-o anexă la această secțiune. Această anexă se prezintă sub forma unei situații a veniturilor și cheltuielilor, subdivizată în același mod ca secțiunile bugetului.
   (2)   Schema de personal a școlii este anexată la cea a Comisiei.
   (3)   În ceea ce privește creditele acordate școlii și înscrise în anexă, Comisia delegă, pe baza unei propuneri a consiliului de administrație, puterile de ordonator de credite directorului școlii și stabilește limitele și condițiile acestei delegări. În ceea ce privește prestațiile suplimentare furnizate de către școală contra cost, consiliul de administrație informează autoritatea bugetară la sfârșitul exercițiului financiar asupra defalcării sumelor recuperate astfel în cadrul liniei bugetare din anexă.
   (4)   Bugetul școlii este stabilit și executat în conformitate cu Regulamentul (CE, Euratom) nr. 1605/2002 al Consiliului (4).
   (5)   Pe perioada afilierii școlii la Oficiu, dispozițiile financiare menționate la alineatele (1)-(4), în special dotarea financiară a școlii și personalul său, sunt tratate în cadrul bugetului Oficiului. Se aplică dispozițiile aferente bugetului Oficiului. Pentru a facilita identificarea resurselor care sunt la dispoziția școlii, respectând în același timp regulile bugetare, personalul școlii este prevăzut separat în schema de personal a Oficiului și creditele operaționale specifice școlii sunt grupate într-un articol separat din anexa IV.
   Articolul 12
   Reexaminarea sarcinilor
   (1)   Prezenta decizie este reexaminată, în ceea ce privește sarcinile menționate la articolul 1 alineatul (1), cel mai devreme după o perioadă de trei ani de la înființarea școlii.
   (2)   O eventuală revizuire a sarcinilor necesită acordul unanim al secretarilor generali, al grefierului Curții de Justiție și al reprezentantului Ombudsmanului European, pe baza unei propuneri adoptate în acest scop de către consiliul de administrație, hotărând cu majoritatea calificată definită la articolul 5 alineatul (6) din Decizia 2002/621/CE, pe baza unui raport detaliat întocmit de director.
   Articolul 13
   Revizuirea afilierii la Oficiu
   (1)   Cel târziu la sfârșitul celui de-al treilea an de activitate a școlii, directorul Oficiului întocmește un raport detaliat privind afilierea administrativă a școlii la Oficiu, adresat consiliului de administrație. Acesta din urmă va trebui să decidă să pună capăt acestei afilieri printr-o decizie luată în conformitate cu normele prevăzute la articolul 4 alineatul (3) din decizia de înființare a școlii. În cazul în care consiliul de administrație decide continuarea afilierii, această decizie trebuie însoțită de un aviz motivat.
   (2)   În cazul în care consiliul de administrație decide, în temeiul procedurii prevăzute la alineatul (1), să prelungească afilierea, acesta indică în decizia sa termenul în care va reexamina această chestiune.
   Articolul 14
   Intrare în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 26 ianuarie 2005.

            Pentru Parlamentul European

            Secretarul general

         Julian PRIESTLEY

            Pentru Consiliu

            Secretarul general adjunct

         Pierre DE BOISSIEU

            Pentru Comisie

            Secretarul general

         David O'SULLIVAN

            Pentru Curtea de Justiție

            Grefierul

         Roger GRASS

            Pentru Curtea de Conturi

            Secretarul general

         Michel HERVÉ

            Pentru Comitetul Economic și Social European

            Secretarul general

         Patrick VENTURINI

            Pentru Comitetul Regiunilor

            Secretarul general

         Gerhard STAHL

            Ombudsmanul European

         Nikiforos DIAMANDOUROS

      (1)  JO L 56, 4.3.1968, p. 1. Regulament astfel cum a fost modificat ultima dată prin Regulamentul (CE, Euratom) nr. 31/2005 (JO L 8, 12.1.2005, p. 1).

      (2)  JO L 37, 10.2.2005, p. 14.

      (3)  JO L 197, 26.7.2002, p. 56.

      (4)  JO L 248, 16.9.2002, p. 1.


title: 2008/979/CE: Decizia Consiliului din 18 decembrie 2008 privind semnarea în numele Comunității și aplicarea provizorie a Acordului dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole

text:
               31.12.2008

               RO

               Jurnalul Oficial al Uniunii Europene

               L 352/23

         DECIZIA CONSILIULUI
   din 18 decembrie 2008
   privind semnarea în numele Comunității și aplicarea provizorie a Acordului dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole
   (2008/979/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 37, 133 și 152 alineatul (4) litera (b), coroborate cu articolul 300 alineatul (2) primul paragraf,
   având în vedere propunerea Comisiei,
   întrucât:

               (1)

               La 25 octombrie 2004, Consiliul a autorizat Comisia să inițieze negocieri cu Confederația Elvețiană în vederea actualizării și a adaptării Acordului dintre Comunitatea Europeană și Confederația Elvețiană privind comerțul cu produse agricole.

               (2)

               Comunitatea și Confederația Elvețiană au negociat un acord de modificare a anexei 11 la acordul menționat.

               (3)

               Acordul dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole ar trebui semnat și aplicat cu titlu provizoriu de la 1 ianuarie 2009, până la finalizarea procedurilor pentru încheierea sa formală,

         DECIDE:
   Articolul 1
   Semnarea Acordului dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole și Actul final la acesta se aprobă în numele Comunității, sub rezerva încheierii acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul și Actul final la acesta în numele Comunității, sub rezerva încheierii acestuia.
   Articolul 3
   Până la finalizarea procedurilor necesare pentru încheierea acestuia, acordul se aplică cu titlu provizoriu începând cu 1 ianuarie 2009, în conformitate cu articolul 2 din acordul menționat.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 18 decembrie 2008.

            Pentru Consiliu

            Președintele

         M. BARNIER

   ACT FINAL
   Plenipotențiarii
   COMUNITĂȚII EUROPENE
   pe de o parte, și ai
   CONFEDERAȚIEI ELVEȚIENE,
   pe de altă parte,
   reuniți la 23 decembrie două mii opt la Paris în vederea semnării Acordului dintre Comunitatea Europeană și Confederația Elvețiană de modificare a Acordului dintre Comunitatea Europeană și Confederația Elvețiană privind schimburile comerciale cu produse agricole, au adoptat declarația elvețiană menționată în continuare și anexată prezentului act final:

               —

               Declarația Elveției privind importul de carne care a făcut obiectul utilizării de hormoni ca stimulenți pentru performanța animalelor.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   DECLARAȚIA ELVEȚIEI
   privind importul de carne care a făcut obiectul utilizării de hormoni ca stimulenți pentru performanța animalelor
   Elveția declară că va ține seama în mod cuvenit de decizia definitivă care va fi pronunțată de Organizația Mondială a Comerțului (OMC) în ceea ce privește posibilitatea de a interzice importul de carne produsă prin utilizarea de hormoni ca stimulenți pentru performanța animalelor și că își va revizui în consecință normele privind importul de carne provenind din țări în care nu este interzisă utilizarea hormonilor ca stimulenți pentru performanța animalelor, aliniindu-se, după caz, la normele comunitare în domeniu.
    ---documentbreak---

               31.12.2008

               RO

               Jurnalul Oficial al Uniunii Europene

               L 352/24

         ACORDUL
   dintre Comunitatea Europeană și Confederația Elvețiană de modificare a anexei 11 la Acordul dintre Comunitatea Europeană și Confederația Elvețiană privind comerțul cu produse agricole
   COMUNITATEA EUROPEANĂ,
   denumită în continuare „Comunitatea”,
   și
   CONFEDERAȚIA ELVEȚIANĂ,
   denumită în continuare „Elveția”,
   denumite în continuare împreună „părțile”,
   întrucât:

               (1)

               Acordul dintre Comunitatea Europeană și Confederația Elvețiană din 21 iunie 1999 privind comerțul cu produse agricole, denumit în continuare „acordul”, a intrat în vigoare la 1 iunie 2002.

               (2)

               Anexa 11 la acord, denumită în continuare „anexa 11”, vizează măsurile sanitare și zootehnice aplicabile comerțului cu animale vii și cu produse de origine animală.

               (3)

               Elveția s-a angajat să includă în legislația sa națională dispozițiile Regulamentului (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (1). În consecință, părțile trebuie să modifice acordul pentru a lua în considerare extinderea domeniului de aplicare a acestuia la circulația necomercială a animalelor de companie.

               (4)

               Elveția s-a angajat să includă în legislația sa națională dispozițiile Directivei nr. 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), ale Directivei 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), ale Directivei 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (4), ale Regulamentului (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (5), precum și toate dispozițiile adoptate în vederea aplicării acestora în domeniul controlului importurilor care provin din țări terțe Uniunii Europene, iar ca urmare părțile trebuie să adapteze dispozițiile acordului.

               (5)

               Comitetul mixt veterinar nu are competența de a face modificările și ajustările necesare ca urmare a modificărilor legislației respective. Prin urmare, este necesar să se actualizeze și să se modifice anexa 11 la acord,

         CONVIN CU PRIVIRE LA URMĂTOARELE DISPOZIȚII:
   Articolul 1
   1.   Se adaugă o a treia liniuță la sfârșitul alineatului (1) din articolul 1 din anexa 11:

               „—

               privind circulația comercială a animalelor de companie.”

         2.   Titlul din titlul I al anexei 11 se înlocuiește cu următorul text:

      „Comerțul cu animale vii, cu sperma, ovulele și embrionii acestora și circulația necomercială a animalelor de companie”

   3.   Articolul 3 din titlul I al anexei 11 se înlocuiește cu următorul text:

      „Articolul 3
      Părțile convin ca comerțul cu animale vii, cu sperma, ovulele și embrionii acestora și circulația necomercială a animalelor de companie să se efectueze în conformitate cu legislațiile care fac obiectul apendicelui 2. Aplicarea acestor legislații se supune modalităților speciale prevăzute în același apendice.”

   4.   Articolul 15 din anexa 11 se înlocuiește cu următorul text:

      „Articolul 15
      Produsele de origine animală: controale la frontieră și comisioane
      Controalele privind comerțul dintre Comunitate și Elveția cu produse de origine animală se efectuează în conformitate cu dispozițiile din apendicele 10.”

   Articolul 2
   Prezentul acord este ratificat sau aprobat de către părți în conformitate cu procedurile interne ale acestora.
   Părțile își notifică reciproc îndeplinirea procedurilor respective.
   Prezentul acord se aplică cu titlu provizoriu începând cu 1 ianuarie 2009 până la finalizarea procedurilor în cauză.
   Prezentul acord intră în vigoare în ziua următoare datei la care se primește ultima notificare.
   Articolul 3
   Prezentul acord este redactat în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, irlandeză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentice.

      Drept care subsemnații plenipotențiari au semnat prezentul acord.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  JO L 146, 13.6.2003, p. 1.

      (2)  JO L 268, 24.9.1991, p. 56.

      (3)  JO L 24, 30.1.1998, p. 9.

      (4)  JO L 18, 23.1.2003, p. 11.

      (5)  JO L 165, 30.4.2004, p. 1.


title: 2007/418/CE: Decizia Comisiei din 14 iunie 2007 de instituire a Grupului la nivel înalt privind competitivitatea industriei chimice în Uniunea Europeană

text:
               16.6.2007

               RO

               Jurnalul Oficial al Uniunii Europene

               L 156/34

      DECIZIA COMISIEI

   din 14 iunie 2007
   de instituire a Grupului la nivel înalt privind competitivitatea industriei chimice în Uniunea Europeană
   (2007/418/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 157 alineatul (1) din tratat atribuie Comunității și statelor membre sarcina de a veghea la asigurarea condițiilor necesare competitivității industriei Comunității. Articolul 157 alineatul (2) în special solicită statelor membre să se consulte reciproc, în cooperare cu Comisia, și, în cazul în care este necesar, să își coordoneze acțiunile. Comisia poate adopta orice inițiativă utilă promovării acestei coordonări.

               (2)

               În comunicarea sa „Punerea în aplicare a programului comunitar Lisabona: un cadru politic de consolidare a industriei manufacturiere a UE – spre o abordare mai integrată a politicii industriale” (1), Comisia și-a anunțat intenția de a institui un Grup la nivel înalt privind competitivitatea industriei chimice europene.

               (3)

               Prin urmare, este necesar să se instituie un grup de experți în domeniul competitivității industriei chimice a UE și să se definească misiunea și structura acestuia.

               (4)

               Principala misiune a grupului ar trebui să fie efectuarea unei analize economice și statistice a factorilor care determină schimbările structurale rapide în sectorul industriei chimice, precum și a altor factori care influențează poziția competitivă a industriei chimice europene. Pe baza acestei analize, grupul ar trebui să formuleze o serie de recomandări privind politica specifică pentru acest sector, în vederea creșterii competitivității industriei chimice, în conformitate cu obiectivul dezvoltării durabile. Având în vedere că Regulamentul (CE) nr. 1907/2006 al Parlamentului European și al Consiliului privind REACH (2) intră în vigoare abia la 1 iunie 2007 și principalele sale dispoziții operaționale nu se vor aplica decât 12 luni mai târziu, nu ar fi adecvat să se examineze aspecte care au legătură directă cu REACH.

               (5)

               Grupul ar trebui să fie format din reprezentanți ai Comisiei, ai statelor membre, ai Parlamentului European și ai principalelor părților interesate, în special din cadrul industriei chimice și al utilizatorilor din aval, precum și din cadrul societății civile, între altele, din cadrul reprezentanților consumatorilor, ai sindicatelor, ai organizațiilor nonguvernamentale și ai mediului de cercetare/mediului universitar.

               (6)

               Este necesar să se prevadă norme privind divulgarea informațiilor de către membrii grupului, fără a aduce atingere normelor Comisiei privind securitatea, prevăzute în anexa la Decizia 2001/844/CE, CECO, Euratom a Comisiei (3).

               (7)

               Datele cu caracter personal referitoare la membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4).

               (8)

               Este necesar să se stabilească o perioadă de aplicare a prezentei decizii. Comisia va examina în timp util necesitatea unei prelungiri,

         DECIDE:
   Articolul 1
   Grupul la nivel înalt privind competitivitatea industriei chimice în Uniunea Europeană
   Se instituie un Grup la nivel înalt privind competitivitatea industriei chimice în Uniunea Europeană, denumit în continuare „grupul”, de la data adoptării prezentei decizii.
   Articolul 2
   Misiune
   (1)   Grupul abordează aspecte determinante pentru competitivitatea industriei chimice comunitare. Misiunile sale sunt, în special:

               (a)

               efectuarea unei analize economice și statistice a factorilor care determină schimbările structurale în industria chimică, precum și a altor factori care influențează poziția competitivă a industriei chimice europene;

               (b)

               sprijinirea Comisiei cu privire la aspectele legate de competitivitatea industriei chimice;

               (c)

               formularea unei serii de recomandări privind politica specifică pentru un anumit sector, adresate factorilor de decizie la nivel comunitar și național, industriei și organizațiilor din cadrul societății civile.

         (2)   Grupul nu abordează aspecte care au legătură directă cu Regulamentul (CE) nr. 1907/2006 privind REACH și nici nu evaluează funcționarea acestuia.
   Articolul 3
   Consultare
   (1)   Comisia poate consulta grupul cu privire la orice aspect referitor la competitivitatea industriei chimice a UE.
   (2)   Președintele grupului poate recomanda Comisiei să consulte grupul cu privire la un aspect specific.
   Articolul 4
   Componența – numirea membrilor
   (1)   Membrii grupului sunt numiți de Comisie dintre specialiști de înalt nivel, având competențe și responsabilități în domenii care au legătură cu competitivitatea industriei chimice europene.
   (2)   Grupul este format din până la 31 de membri, reprezentanți ai Comisiei, ai Parlamentului European, ai statelor membre, ai industriei și ai societății civile.
   (3)   Membrii grupului sunt numiți pe baza competențelor acestora, în mod individual. Fiecare membru al grupului numește un reprezentant personal în cadrul unui subgrup pregătitor, denumit în continuare subgrupul „sherpa”.
   (4)   Membrii sunt numiți pentru un mandat de 2 ani care poate fi reînnoit și rămân în funcție până la înlocuirea lor în conformitate cu alineatul (5) sau până la sfârșitul mandatului.
   (5)   Membrii pot fi înlocuiți pentru perioada restantă din mandatul lor în oricare dintre următoarele cazuri:

               (a)

               în cazul în care demisionează;

               (b)

               în cazul în care nu mai sunt capabili să contribuie eficient la lucrările grupului;

               (c)

               în cazul în care nu respectă articolul 287 din tratat.

         (6)   Numele membrilor sunt publicate pe website-ul DG Întreprinderi și Industrie. Numele membrilor sunt colectate, prelucrate și publicate în conformitate cu dispozițiile din Regulamentul (CE) nr. 45/2001.
   Articolul 5
   Mod de funcționare
   (1)   Grupul este prezidat de către Comisie.
   (2)   Subgrupul „sherpa” pregătește discuțiile, documentele de poziție și consilierea cu privire la acțiunile și/sau măsurile politice care urmează a fi recomandate de grup; acesta lucrează în strâns contact cu serviciile Comisiei în vederea pregătirii lucrărilor pentru reuniunile grupului.
   (3)   Cu acordul Comisiei, grupul poate institui subgrupuri pentru a examina aspecte specifice pe baza unui mandat definit de grup. Astfel de subgrupuri sunt dizolvate imediat după îndeplinirea mandatelor acestora.
   (4)   Reprezentantul Comisiei poate invita experți sau observatori cu competențe specifice referitoare la un subiect care figurează pe ordinea de zi să participe la lucrările grupului sau la deliberările sau lucrările subgrupurilor și grupurilor ad-hoc în cazul în care, în opinia Comisiei, acest lucru este necesar sau util.
   (5)   Informațiile obținute cu ocazia participării la deliberările sau lucrările grupului sau ale grupurilor ad-hoc, sau ale subgrupurilor nu sunt divulgate în cazul în care, în opinia Comisiei, aceste informații se referă la aspecte confidențiale.
   (6)   Grupul, subgrupul „sherpa” și alte subgrupuri se reunesc în mod normal la sediile Comisiei, în conformitate cu procedurile și programul stabilite de aceasta. Serviciile de secretariat sunt asigurate de Comisie. Alți funcționari din cadrul Comisiei care sunt interesați de lucrări pot participa la reuniunile grupului și ale subgrupurilor sale.
   (7)   Grupul își stabilește regulamentul de procedură pe baza regulamentului de procedură standard adoptat de Comisie.
   (8)   Comisia poate publica sau pune la dispoziție pe internet, în limba originală a documentului în cauză, orice rezumat, concluzie, concluzie parțială sau document de lucru al grupului. Documentele de lucru și rapoartele interimare vor fi disponibile pe un website specific. Raportul final va fi publicat la scurt timp după ultima reuniune a grupului.
   Articolul 6
   Rambursarea cheltuielilor
   Comisia rambursează cheltuielile de călătorie și, după caz, cheltuielile de ședere suportate de membri, membrii grupului „sherpa”, experți și observatori în cadrul activităților grupului, în conformitate cu normele Comisiei privind rambursarea cheltuielilor pentru experții externi.
   Membrii grupului, membrii subgrupului „sherpa”, experții și observatorii nu sunt remunerați pentru serviciile pe care le prestează.
   Cheltuielile aferente întrunirilor se rambursează în limitele bugetului anual alocat grupului de către serviciul competent al Comisiei.
   Articolul 7
   Aplicabilitate
   Decizia se aplică pentru o perioadă de doi ani de la data adoptării sale.

      Adoptată la Bruxelles, 14 iunie 2007.

            Pentru Comisie

         Günter VERHEUGEN

            Vicepreședinte

      (1)  COM(2005) 474 din octombrie 2005.

      (2)  JO L 396, 30.12.2006, p. 1.

      (3)  JO L 317, 3.12.2001, p. 1. Decizie, astfel cum a fost modificată ultima dată prin Decizia 2006/548/CE, Euratom (JO L 215, 5.8.2006, p. 38).

      (4)  JO L 8, 12.1.2001, p. 1.


title: Decizia Consiliului din 12 iulie 2016 privind reînnoirea Consiliului de conducere al Centrului European pentru Dezvoltarea Formării Profesionale

text:
               26.7.2016

               RO

               Jurnalul Oficial al Uniunii Europene

               C 271/2

         DECIZIA CONSILIULUI
   din 12 iulie 2016
   privind reînnoirea Consiliului de conducere al Centrului European pentru Dezvoltarea Formării Profesionale
   (2016/C 271/02)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere numirea propusă de guvernul elen,
   întrucât:

               (1)

               Prin deciziile sale din 14 iulie 2015 (2) și 14 septembrie 2015 (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2015-17 septembrie 2018.

               (2)

               Un post de membru în cadrul Consiliului de conducere al centrului, din categoria reprezentanților guvernelor, este disponibil pentru Grecia, ca urmare a demisiei domnului Dimitrios CHASAPIS.

               (3)

               Membrii Consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2018,

         ADOPTĂ PREZENTA DECIZIE:
   Articolul 1
   Următoarea persoană este numită în calitatea de membru în cadrul Consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2018:
   REPREZENTANȚII GUVERNELOR:

               GRECIA

               Domnul Pafsanias PAPAGEORGIOU

         Articolul 2
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Bruxelles, 12 iulie 2016.

            Pentru Consiliu

            Președintele

         P. KAŽIMÍR

      (1)  JO L 39, 13.2.1975, p. 1.

      (2)  JO C 232, 16.7.2015, p. 2.

      (3)  JO C 305, 16.9.2015, p. 2.


title: Decizia (PESC) 2015/1916 a Comitetului politic și de securitate din 20 octombrie 2015 privind instituirea Comitetului contribuitorilor la misiunea PSAC a Uniunii Europene în Mali (EUCAP Sahel Mali) (EUCAP Sahel Mali/3/2015)

text:
               24.10.2015

               RO

               Jurnalul Oficial al Uniunii Europene

               L 280/28

         DECIZIA (PESC) 2015/1916 A COMITETULUI POLITIC ȘI DE SECURITATE
   din 20 octombrie 2015
   privind instituirea Comitetului contribuitorilor la misiunea PSAC a Uniunii Europene în Mali (EUCAP Sahel Mali) (EUCAP Sahel Mali/3/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1),
   întrucât:

               (1)

               În temeiul articolului 10 alineatul (3) din Decizia 2014/219/PESC, Consiliul a autorizat Comitetul politic și de securitate (COPS) să adopte decizii relevante privind instituirea unui comitet al contribuitorilor (CoC) pentru EUCAP Sahel Mali.

               (2)

               Concluziile Consiliului European de la Göteborg din 15 și 16 iunie 2001 au instituit principiile directoare și modalitățile pentru contribuțiile statelor terțe la misiunile de poliție. La 10 decembrie 2002, Consiliul a aprobat un document intitulat „Consultări și modalități referitoare la contribuția statelor care nu sunt membre UE la operațiile UE de gestionare civilă a crizelor”, care dezvoltă în continuare cadrul în care statele terțe pot participa la operațiile de gestionare civilă a crizelor, inclusiv instituirea unui CoC.

               (3)

               Comitetul contribuitorilor (CoC) ar trebui să fie un for de dezbatere a tuturor problemelor legate de gestionarea zilnică a EUCAP Sahel Mali cu statele terțe contribuitoare. COPS, care exercită controlul politic și conducerea strategică a EUCAP Sahel Mali, ar trebui să țină cont de punctele de vedere exprimate de către CoC,

         ADOPTĂ PREZENTA DECIZIE:
   Articolul 1
   Instituire
   (1)   Se instituie un Comitet al contribuitorilor (CoC) pentru misiunea PSAC a Uniunii Europene în Mali (EUCAP Sahel Mali).
   (2)   Mandatul CoC este stabilit în documentul intitulat „Consultări și modalități referitoare la contribuția statelor care nu sunt membre ale UE la operațiile UE de gestionare civilă a crizelor”.
   Articolul 2
   Componență
   (1)   CoC este format din următorii membri:

               (a)

               reprezentanți ai tuturor statelor membre; și

               (b)

               reprezentanți ai statelor terțe care participă la EUCAP Sahel Mali și oferă contribuții.

         (2)   De asemenea, la reuniunile CoC poate să participe un reprezentant al Comisiei Europene.
   Articolul 3
   Informații din partea șefului misiunii
   Șeful misiunii transmite periodic informații către CoC.
   Articolul 4
   Președinția
   CoC este prezidat de Înaltul Reprezentant al Uniunii pentru afaceri externe și politica de securitate sau de reprezentantul acestuia.
   Articolul 5
   Reuniuni
   (1)   CoC este convocat periodic de către președinte. Atunci când circumstanțele o impun, se pot convoca reuniuni de urgență la inițiativa președintelui sau la cererea unui membru.
   (2)   Președintele distribuie, în prealabil, o ordine de zi provizorie și documente referitoare la reuniune. Președintele este responsabil de comunicarea rezultatelor dezbaterilor din cadrul CoC către COPS.
   Articolul 6
   Confidențialitate
   (1)   În conformitate cu Decizia 2013/488/UE a Consiliului (2), normele de securitate ale Consiliului se aplică în cazul reuniunilor și procedurilor din cadrul CoC. În special, reprezentanții din cadrul CoC trebuie să dețină autorizări de securitate adecvate.
   (2)   Deliberările CoC fac obiectul obligației de păstrare a secretului profesional, cu excepția cazurilor în care CoC decide în unanimitate altfel.
   Articolul 7
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 20 octombrie 2015.

            Pentru Comitetul politic și de securitate

            Președintele

         W. STEVENS

      (1)  JO L 113, 16.4.2014, p. 21.

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia Consiliului din 15 iunie 2009 de numire a unui membru spaniol și a unui supleant spaniol în cadrul Comitetului Regiunilor

text:
               17.6.2009

               RO

               Jurnalul Oficial al Uniunii Europene

               C 137/2

      DECIZIA CONSILIULUI

   din 15 iunie 2009
   de numire a unui membru spaniol și a unui supleant spaniol în cadrul Comitetului Regiunilor
   2009/C 137/02
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului spaniol,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a încheierii mandatului dlui Emilio PÉREZ TOURIŇO. Un post de supleant în cadrul Comitetului Regiunilor a devenit vacant ca urmare a încheierii mandatului dlui Julio César FERNÁNDEZ MATO,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membru:

                           —

                           dl Alberto NUŇEZ FEIJOO, Presidente de la Xunta de Galicia, Galicia;

                     și

               (b)

               în calitate de supleant:

                           —

                           dl Jesús GAMALLO ALLER, Director General de Relaciones Exteriores y con la Unión Europea, Galicia.

         Articolul 2
   Prezenta decizie produce efecte de la data adoptării.

      Adoptată la Luxemburg, 15 iunie 2009.

            Pentru Consiliu

            Președintele

         J. ŠEBESTA

      (1)  JO L 56, 25.2.2006, p. 75.